Source: https://www.riigiteataja.ee/akt/424042013092
Timestamp: 2017-10-23 22:41:32+00:00
Document Index: 2030839

Matched Legal Cases: ['§ 6', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 19', '§ 20', '§ 21', '§ 23', '§ 24', '§ 25', '§ 27', '§ 29', '§ 33', '§ 34', '§ 38', '§ 22', '§ 66', '§ 6', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 19', '§ 20', '§ 21', '§ 23', '§ 25', '§ 27', '§ 29', '§ 33', '§ 34', '§ 38']

Kostivere Kooli põhimäärus – Riigi Teataja
Kostivere Kooli põhimäärus - sisukord
2 KOOLI TEGEVUSE EESMÄRGID
3 KOOLI ÕPPE JA KASVATUSE KORRALDUS
§ 6 Õppevorm ja õppekeel
§ 8 Õppekeskkond ja õppekirjandus
§ 9 Hariduslike erivajadustega õpilaste rühmad ja klassid
§ 10 Õppe korraldus
§ 11 Õpilaste kooli vastuvõtmine
§ 12 Õpilase koolist väljaarvamine
§ 13 Õpilase hindamine
§ 14 Kooli lõpetamine
§ 15 Õpilase arengu toetamine
§ 19 Õppekavavälisest tegevusest saadavad tulud
§ 20 Õpilaste õigused
§ 21 Õpilaste kohustused
§ 23 Õpilaspileti väljastamine
§ 24 Vanemate õigused ja kohustused
§ 25 Õpilaskond ja õpilasesindus
§ 27 Esimese õpilasesinduse valimise kord
§ 29 Personali õigused ja kohustused
§ 33 Direktori ülesanded
§ 34 Kooli vara ja eelarve
§ 38 Põhimääruse kehtestamine ja muutmine
RT IV, 24.04.2013, 92
Vastu võetud 29.06.2011 nr 56
Määrus kehtestatakse kohaliku omavalitsuse korralduse seaduse § 22 lg 1 p 37 ja põhikooli- ja gümnaasiumiseaduse § 66 lg 2 alusel.
Kooli nimi on Kostivere Kool (edaspidi kool).
Kool asub Harju maakonnas, Jõelähtme vallas. Kooli postiaadress on Aruküla tee 3, 74204 Kostivere, Jõelähtme vald Harju maakond. Ametlikult kasutatav e-posti aadress on kool@kostivere.edu.ee.
(1) Kool on üldhariduskool, mis loob võimalused põhihariduse omandamiseks ja koolikohustuse täitmiseks.
(2) Kool on põhikool, kus õpe toimub kolmel kooliastmel:
1) I kooliaste – 1 – 3. klass;
2) II kooliaste – 4 – 6. klass;
3) III kooliaste – 7 –9. klass.
(3) Kool on munitsipaalkool. Kooli pidajaks on Jõelähtme vald. Kool on Jõelähtme Vallavalitsuse (edaspidi vallavalitsus) hallatav asutus.
(4) Kool juhindub oma tegevuses Eesti Vabariigi seadustest, muudest õigusaktidest ja käesolevast põhimäärusest.
(2) Kooli pitsat on sõõrikujuline, läbimõõduga 35 mm. Pitsati sõõri ülemisel äärel on kiri “Kostivere Kool” ja sõõri alumisel äärel kiri “Harju maakond”. Pitsati keskel kasutatakse valla vappi.
(3) Kooli sümboolika kujunduse ja kasutamise korra kehtestab direktor.
2. peatükk KOOLI TEGEVUSE EESMÄRGID
1) luua õpilasele eakohane, turvaline, positiivselt mõjuv ja arendav õppekeskkond, mis toetab tema õpihuvi ja õpioskuste, teadmiste ja tahteliste omaduste arengut, loovat eneseväljendust ning sotsiaalse ja kultuurilise identiteedi kujunemist;
2) luua õpilasele tingimused kultuuri- ja sporditegevuseks;
3) luua õpilastele ja personalile tänapäevased õppe-, töö- ja olmetingimused;
4) kasutada koolile eraldatud vahendeid (rahalised ja õppevahendid, hooned jm) sihipäraselt ja otstarbekalt, et pakkuda kvaliteetset koolitust;
5) korraldada õppemetoodilist tööd, sh koostada ja arendada kooli õppekavasid;
6) koostada kooli arengukava ja viia see ellu;
7) pidevalt täiendada ja arendada õppebaasi (sh raamatukogu) õppekavade nõuetest lähtuvalt;
8) toetada õpilasesinduse algatusi ning huvitegevust;
9) korraldada õpilaste toitlustamine ja tervishoiuteenuse osutamine;
10) võimaldada personalile erialast ja pedagoogilist täiendusõpet;
11) õppe- ja kasvatustegevuse korraldamisel teha koostööd lapsevanematega, sotsiaal- ja tervishoiutöötajatega, nõustamiskomisjonidega, tööandjatega, teiste koolidega ning muude asjaomaste organisatsioonide ja isikutega.
3. peatükk KOOLI ÕPPE JA KASVATUSE KORRALDUS
§ 6. Õppevorm ja õppekeel
(2) Õppetöö koolis toimub eesti keeles.
(1) Kooli õppe- ja kasvatustegevuse alusdokumendiks on kooli õppekava.
(2) Kooli õppekava koostatakse lähtudes riiklikust õppekavast ja kooli arengukavast, pidades silmas piirkonna vajadusi, koolitöötajate, vanemate ja õpilaste soove, kasutatavaid ressursse ning arvestades kooli suundumusi, omapära ja traditsioone.
(4) Kooli õppekavast lähtuvalt koostavad pedagoogid õppeainete õpetamiseks ainekavad.
(5) Andmed kooli õppekava kohta kantakse Eesti Hariduse Infosüsteemi.
(6) Vallavalitsuse nõusolekul võib direktor moodustada hariduslike erivajadustega õpilastele klasse ja rühmi, samuti õpiabi-, pikapäeva- ja logopeedilisi rühmi.
(7) Kool võimaldab üldhariduse omandamist individuaalse õppekava järgi õigusaktidega kehtestatud korras.
§ 8. Õppekeskkond ja õppekirjandus
(2) Kool korraldab õpet koolis ja väljaspool kooli vastavalt kooli õppekavale ja õppekeskkonnale sätestatud nõuetele.
(3) Kool võimaldab põhiharidust omandaval õpilasel kasutada tasuta kooli õppekava läbimiseks vajalikke õpikuid, tööraamatuid, töövihikuid ja töölehti.
(5) Igas klassis õppeks vajalikud õpikud, tööraamatud ja töövihikud valib kool hariduse infosüsteemi õppekirjanduse alamregistrist.
§ 9. Hariduslike erivajadustega õpilaste rühmad ja klassid
(2) Haridusliku erivajadusega õpilase õppe ja arengu toetamiseks vajalikku koostööd tugispetsialistide ja õpetajate vahel korraldab direktori poolt määratud isik – haridusliku erivajadusega õpilase õppe koordineerija.
(3) Nõustamiskomisjoni soovitusel ja vanema nõusolekul korraldab kool õpilasele õpet põhikooli lihtsustatud riikliku õppekava järgi, terviseseisundist tulenevat koduõpet või ühele õpilasele keskendatud õpet, põhikooli riiklikus õppekavas ettenähtud õpitulemuste asendamist või vähendamist või kohustusliku õppeaine õppimisest vabastamist.
§ 10. Õppe korraldus
(1) Kooli õppeperioodi arvestusühikud on õppetund, õppepäev, õppenädal, veerand, poolaasta, õppeaasta.
(4) Õppepäevade arv on määratud põhikooli- ja gümnaasiumiseadusega ning koolivaheajad toimuvad haridus- ja teadusministri kehtestatud ajal.
(5) Ühes õppenädalas on 5 õppepäeva. Õpilase nädala õppekoormus õppeaineti määratakse kooli õppekavaga.
(6) Õppetunni pikkus on 45 minutit. Õppetund vaheldub vahetunniga. Õppetunni võib jagada mitmeks osaks ning kuni kaks õppetundi võib toimuda järjest, ilma vahetunnita. Vahetunni pikkus vähemalt 10 minutit iga õppetunni kohta.
(8) Kooli päevakava kajastab õppetegevuste ning kooli õppekava toetavate õppekavaväliste tegevustega (pikapäevarühmad, ringid) järjestust ja ajalist kestust. Kooli päevakava kehtestab direktor.
§ 11. Õpilaste kooli vastuvõtmine
(1) Kool võtab I-III kooliastme õpilaseks kõik selleks soovi avaldavad koolikohustuslikud õpilased, kellele kool on elukohajärgne kool. Vabade õppekohtade olemasolul võetakse kooli vastu õpilasi, kellele kool ei ole elukohajärgne kool või kelle rahvastikuregistrijärgne elukoht on teises omavalitsuses.
(2) Haridus- ja teadusministri määrusega volitatud ulatuses kehtestab vallavalitsus kooli vastuvõtu tingimused ja korra. Kooli vastuvõtu tingimuste ja korra eelnõu valmistab ette kooli direktor ning see esitatakse enne kehtestamist hoolekogule arvamuse andmiseks.
(3) Isiku kooli õpilaste nimekirja arvamise otsuse teeb direktor.
§ 12. Õpilase koolist väljaarvamine
Õpilase koolist väljaarvamise otsustab direktor, arvestades haridus-ja teadusministri poolt kehtestatud korda.
§ 13. Õpilase hindamine
(1) Hindamise, hindamissüsteemi kasutamise, hindamisest teavitamise, täiendavale õppele jätmise, järgmisse klassi üleviimise ning klassikursust kordama jätmise üldised tingimused ja kord sätestatakse kooli õppekavas riiklike õppekavade alusel.
§ 14. Kooli lõpetamine
(1) Põhikooli lõpetamiseks põhikooli riikliku õppekava järgi sooritatakse ühtsed põhikooli lõpueksamid või põhikooli riiklikus õppekavas sätestatud juhtudel põhikooli koolieksam.
(2) Põhikooli lõpetamise tingimused täitnud õpilasele väljastab kool õppenõukogu otsusel põhikooli lõputunnistuse.
(3) Põhikooli lõputunnistuse andmed kantakse hariduse infosüsteemi haridust tõendavate dokumentide alamregistrisse.
§ 15. Õpilase arengu toetamine
(1) Õpetajad jälgivad õpilase arengut ja toimetulekut koolis ning vajaduse korral kohandavad õpet õpilase vajaduste kohaselt. Vajadusel korraldatakse diferentseeritud õpet.
(2) Kool tagab õpilasele, kellel tekib ajutine mahajäämus eeldatavate õpitulemuste saavutamisel, täiendava pedagoogilise juhendamise väljaspool õppetunde.
(2) Kooli raamatukogu ülesanne on toetada trükiste, audiovisuaalsete ja muude infokandjate säilitamise ja kättesaadavaks tegemise kaudu kooli õppekava järgset õpet, arendada õpilaste iseseisva õpitöö ja teabe hankimise oskust ning lugemishuvi.
(1) Kool korraldab õppekavavälise tegevusena tegevust pikapäevarühmas, ringides, stuudios ning üritusi ja väljasõite.
(3) Õpilasel on õigus kasutada õppekavavälises tegevuses tasuta kooli rajatisi, ruume, raamatukogu, õppe-, spordi ja tehnilisi vahendeid kooli kodukorras kehtestatud korras.
(1) Kooli direktor moodustab hoolekogu ettepanekul ja vallavalitsuse nõusolekul pikapäevarühma.
(2) Pikapäevarühmas korraldatava õppekavavälise tegevusena pakutakse õpilasele järelvalvet ning pedagoogilist juhendamist ja suunamist õppest vaba aja sisustamisel, koduste ülesannete täitmisel, huvitegevuses ning huvide arendamisel.
(3) Pikapäevarühma täitumise ülemine piirnorm on 24 õpilast. Vallavalitsus võib direktori ettepanekul ning hoolekogu nõusolekul kehtestada suurema rühma täitumuse ülemise piirnormi.
(4) Pikapäevarühma töökorralduse ja päevakava kehtestab kooli direktor.
§ 19. Õppekavavälisest tegevusest saadavad tulud
(1) Kool võimaldab luua täielikult või osaliselt vanemate kulul tegutsevaid spordi- ja huviringe ning võimaldab kooli ruumides tegutseda ka teiste era- ja juriidiliste isikute spordi- ja huviringidel. Saadud tuludest kaetakse juhendajate töötasud ja maksud ning muud ringide tegevuskulud.
(2) Koolil on õigus saada tulu õppekavavälisest tegevusest, milleks on osalemine huviringide, pikapäevarühmade ja muude vormide tegevuses, mille kulude katmine toimub osalejate kaasrahastamisel.
(3) Koolil on õigus saada renditulu, laagrite korraldamise ja täiskasvanute koolitusega seotud tulu, eriteenuste (printimine, kopeerimine jms) pakkumisest ja heategevusüritustest saadav tulu.
(4) Koolis korraldatava õppekavavälise tegevuse kulude osaliseks või täielikuks katmiseks kehtestab kooli direktor käskkirjaga osalustasu, kooskõlastades oma tegevuse kooli hoolekogu ja vallavalitsusega.
§ 20. Õpilaste õigused
2) valida oma huvidele ja võimetele vastavaid õppeaineid kooli õppekavas määratletud valikainete piires;
4) saada õpiabi vastavalt oma hariduslikele erivajadustele;
5) vajadusel õppida koduõppes või individuaalõppekava alusel;
6) olla valitud õpilasesindusse;
7) osaleda valitud õpilasesinduse kaudu õpilaselu küsimuste lahendamisel;
8) moodustada ühinguid, klubisid, stuudioid ning ringe, mille sihid ja tegevus ei ole vastuolus kooli ja kodu kasvatustaotlustega;
9) moodustada liite ja organisatsioone teiste õpilaskondadega õigusaktides sätestatud alustel ja korras juriidilise isiku staatust omamata;
10) kasutada nii kooli õppekava läbimiseks kui ka õppekavavälises tegevuses tasuta oma kooli rajatisi, ruume, raamatukogu, õppevahendeid, spordivahendeid, tehnilisi ja muid vahendeid kooli kodukorras sätestatud korras;
11) saada teavet koolikorralduse, karjääri planeerimise ja õpilase õiguste kohta ning esmast teavet õppetöö sisu ja õppimisvõimaluste kohta;
12) saada teavet õppeveerandi või kursuse jooksul läbitavatest peamistest teemadest, vajalikest õppevahenditest, planeeritavatest üritustest, hindamise korraldusest koolis ning vastavalt klassi- või aineõpetajalt teavet talle pandud hinnete ja antud hinnangute kohta;
13) saada teavet temale kohalduva päevakava kohta;
14) võtta osa kõigist klassivälistest õpilasüritustest, mis on ette nähtud kooli päevakavas;
15) vaidlustada hindeid ja sõnalisi hinnanguid, esitades kooli direktorile kirjalikult vastava taotluse koos põhjendustega kümne päeva jooksul pärast hinde või hinnangu teadasaamist;
16) saada teavet ainelise abi ja soodustuste saamise võimaluste kohta ning saada soodustusi õigusaktidega kehtestatud ulatuses ja korras;
17) tugispetsialistide teenustele;
18) pöörduda oma õiguste kaitseks klassijuhataja, õpilasesinduse, kooli juhtkonna, hoolekogu, lastekaitseametniku või –organisatsioonide, vallavalitsuse, maavanema, Haridus- ja Teadusministeeriumi poole.
§ 21. Õpilaste kohustused
1) täitma koolikohustust ja osalema õppetöös vastavalt õpilase jaoks kooli poolt ettenähtud õppekorraldusele;
6) hoidma ja kasutama heaperemehelikult kooli vara;
7) kasutama mitterahuldava õppeedukuse korral talle määratud tugimeetmeid;
8) täitma muid seadustest ja nende alusel kehtestatud õigusaktidest tulenevaid õpilasele pandud kohustusi.
(1) Õpilast tunnustatakse haridus- ja teadusministri määruses ja kooli kodukorras sätestatud tingimustel ja korras.
(2) Eesmärgiga mõjutada õpilasi kooli kodukorra kohaselt käituma, võib õpilase suhtes rakendada tugi- ja mõjutusmeetmeid.
(3) Tugi- ja mõjutusmeetmete rakendamisest teavitamise kord sätestatakse kooli kodukorras.
§ 23. Õpilaspileti väljastamine
(1) Õpilase või vanema taotlusel väljastatakse õpilasele tasuta kooli õpilaspilet.
1) saada koolilt teavet ja selgitusi koolikorralduse, õpilase õiguste, kohustuste, hinnete, puudumiste ja käitumise kohta;
2) saada teavet õppeveerandi või kursuse jooksul läbitavatest peamistest teemadest, vajalikest õppevahenditest, planeeritavatest üritustest ja hindamise korraldusest koolis;
3) saada teavet õpilasele kohalduva päevakava kohta;
4) saada nõustamist õpilase erivajadustest tulenevalt;
5) pöörduda hoolekogu poole õpetamist ja kasvatamist puudutavate vaidlusküsimuste korral;
6) taotleda sätestatud korras õpilasele rakendatavaid tugimeetmeid;
7) esitada taotlus õpilase vastuvõtmiseks pikapäevarühmas või sealt välja arvamiseks;
8) taotleda õpilase õpingute jätkamist madalamas klassis, kui õpilane on eelnevalt õppinud välisriigis;
9) osaleda õpilaste vanemate koosolekutel;
10) olla valitud kooli hoolekogusse;
11) kasutada muid õigusi, mis tulenevad seadustest ja nende alusel kehtestatud õigusaktidest.
1) võimaldama ja soodustama õpilasel koolikohustuse täitmist;
2) looma õpilasele kodus õppimist soodustavad tingimused ja õppes osalemise eeldused;
3) teatama koolile oma kontaktandmed ning muutused nendes;
4) tutvuma koolielu reguleerivate aktidega ning nendega arvestama;
6) kasutama meetmeid, mida pakub kool või elukohajärgne valla- või linnavalitsus;
8) teavitama kooli õpilase puudumisest kooli kodukorras sätestatud korras;
9) taotlema vajaduse korral koolilt ja vallavalitsuselt õigusaktides sätestatud koolikohustuse täitmise tagamise meetmete rakendamist;
10) täitma muid seadustest ja nende alusel kehtestatud õigusaktidest tulenevaid õpilastele pandud kohustusi.
§ 25. Õpilaskond ja õpilasesindus
(3) Õpilasesinduse põhimäärus kiidetakse heaks õpilaste üldkoosolekul kui selle poolt hääletab üle poole üldkoosolekul osalevatest õpilastest.
(4) Õpilasesindus esitab õpilasesinduse põhimääruse kinnitamiseks direktorile. Direktor kinnitab õpilasesinduse põhimääruse 30 päeva jooksul põhimääruse kättesaamisest arvates või jätab selle kinnitamata kui põhimäärus ei vasta seadustele, seaduse alusel antud õigusaktidele ja rahvusvaheliselt tunnustatud demokraatlikele põhimõtetele, põhjendades oma otsust kirjalikult.
§ 27. Esimese õpilasesinduse valimise kord
(2) Esimese õpilasesinduse valimised korraldab kooli direktor kutsudes selleks kokku õpilaste üldkoosoleku.
(3) Direktor informeerib õpilasi esimese õpilasesinduse valimise koosoleku toimumise ajast, kohast ja päevakorrast vähemalt kaks nädalat ette kooli infotahvlil või muul õpilastele kõige enam kättesaadaval viisil.
(4) Koosolek on otsustusvõimeline, kui sellest võtab osa vähemalt ½ õpilaskonnast.
(2) Personali koosseisu kinnitab vallavalitsus direktori ettepanekul, arvestades haridus- ja teadusministri poolt kehtestatud koolitöötajate miinimumkoosseisu.
(4) Kooli pedagoogid on direktor, õppealajuhataja, õpetajad ning teised õppe ja kasvatuse alal töötavad isikud.
(5) Pedagoogide, välja arvatud direktori, ametikohtade täitmiseks korraldab direktor avaliku konkursi. Konkursi läbiviimise korra kehtestab kooli hoolekogu direktori ettepanekul.
§ 29. Personali õigused ja kohustused
(1) Personali tööülesanded ja kohustused, õigused ja vastutus määratakse kindlaks kooli direktori poolt kehtestatud töökorralduse reeglite, töölepingu ja ametijuhendiga ning käesoleva põhimäärusega.
(2) Personalil on kohustus hoida saladuses talle töö tõttu teatavaks saanud juurdepääsupiiranguga informatsiooni ning teiste inimeste perekonna- ja eraelu puudutavaid andmeid.
(3) Kooli töötaja vastutab tema poolt koostatud, esitatud ja väljastatud informatsiooni õigsuse eest.
(4) Pedagoogil on õigus:
3) teha juhtkonnale ettepanekuid töö paremaks organiseerimiseks ja töötajate tunnustamiseks;
4) osaleda tööalasel täiendkoolitusel;
5) saada tööandjalt õppekirjandust ja muid tööks vajalikke õppevahendeid.
(5) Pedagoogil on kohustus:
1) teha tulemuslikku õppe- ja kasvatustööd, lähtudes kooli õppekavast, kohusetundest ja südametunnistusest;
2) kasutada säästlikult ja heaperemehelikult kooli vara;
3) anda teavet sotsiaalabiasutustele, kui on selgunud, et lapse kodune kasvukeskkond on ebarahuldav või kui laps on kehalise, emotsionaalse või seksuaalse väärkohtlemise ohver.
(2) Hoolekogu täidab talle seadustes ja nende alusel pandud ülesandeid ning teeb vallavalitsusele ettepanekuid kooliga seotud küsimuste paremaks lahendamiseks.
(3) Hoolekogu töökord kehtestatakse vallavolikogu määrusega, milles on sätestatud hoolekogu koosseis, moodustamise ja tegutsemise kord ning ülesanded.
(4) Hoolekogu koosseis kinnitatakse vallavalitsuse korraldusega.
(3) Kooli õppenõukogu ülesanded ja töökord kehtestatakse haridus- ja teadusministri määrusega.
(2) Direktori vaba ametikoha täitmiseks korraldab vallavalitsus vastavalt kehtestatud korrale avaliku konkursi.
(4) Kooli direktorit asendab tema äraoleku ajal direktori käskkirjaga määratud isik.
(5) Direktor kindlustab kooli tulemusliku ja häireteta töö ning kooli kodukorra täitmise, juhib õppe- ja kasvatustegevust koostöös õppenõukogu, kooli pidaja ja õpilasesindusega.
§ 33. Direktori ülesanded
(1) Direktor vastutab oma pädevuse piires õppe- ja kasvatustegevuse ja muude koolis läbiviidavate tegevuste, kooli üldseisundi ja arengu ning raha õiguspärase ja otstarbeka kasutamise eest.
(2) Direktor tegutseb kooli nimel ja esindab kooli ilma täiendavate volitusteta kõigis riigi- ja omavalitsusasutustes ning juriidiliste ja füüsiliste isikute ees.
1) tagab põhimääruses ettenähtud ülesannete, samuti vallavolikogu ja vallavalitsuse otsuste ja korralduste täitmise;
2) teeb kooli eelarve piires tehinguid, mis on seotud tema seaduses sätestatud ülesannete täitmisega;
3) juhindudes vallavalitsuse ettekirjutustest, esitab vallavalitsusele kooli eelarve projekti, jälgib kooli eelarve täitmist ja esitab vajadusel vallavalitsusele ettepanekuid eelarve muutmiseks;
4) korraldab kooli valdusesse antud vara valitsemist;
5) juhib kooli õppenõukogu tööd;
6) korraldab kooli hoolekogu ja õppenõukogu otsuste täitmise;
7) kehtestab kooli kodukorra, õppekava, päevakava, õpilastega läbiviidava arenguvestluse korraldamise tingimused ja korra, sisehindamise korra ja sisehindamise aruande;
8) valmistab ette kooli vastuvõtu tingimuste ja korra eelnõu ning esitab selle vallavalitsusele kinnitamiseks;
9) otsustab õpilaste kooli nimekirja arvamise ja väljaarvamise;
11) moodustab pikapäevarühmad, kehtestab pikapäevarühma töökorralduse ja päevakava ning otsustab õpilaste pikapäevarühma vastuvõtmise ja sealt välja arvamise;
12) teeb vallavalitsusele ettepaneku koolitöötajate koosseisu muutmiseks ja kinnitamiseks;
13) sõlmib, muudab ja lõpetab töölepingud koolitöötajatega;
14) kehtestab töökorralduse reeglid;
15) kehtestab direktori asendamise korra;
16) tagab õigusaktidega ettenähtud aruannete koostamise ja esitamise;
17) korraldab hädaolukorra lahendamise plaani väljatöötamise, kehtestab hädaolukorra plaani ning korraldab õpilaste ja koolitöötajate kaitset hädaolukorras;
18) kutsub kokku lastevanemate üldkoosoleku vähemalt üks kord aastas;
19) otsustab mõjutusmeetmete rakendamise;
20) kinnitab õpilasesinduse põhimääruse ja korraldab esimese õpilasesinduse valimised;
21) annab oma pädevuse piires käskkirju ja suulisi ning kirjalikke korraldusi ning kontrollib nende täitmist;
22) vastutab kooli asjaajamise õigsuse ja dokumentide säilitamise eest;
23) täidab muid talle seadusest, käesolevast põhimäärusest ja muudest õigusaktidest tulenevaid kohustusi.
§ 34. Kooli vara ja eelarve
(1) Kooli vara moodustavad talle kooli pidaja poolt sihtotstarbeliseks kasutamiseks ja valdamiseks antud maa, hooned, rajatised, seadmed, inventar ja muu vara. Kooli vara on Jõelähtme valla omand.
(2) Kooli vara valitsemine toimub Jõelähtme Vallavolikogu (edaspidi vallavolikogu) poolt kehtestatud korras.
(3) Koolil on oma eelarve, mis on vallaeelarve osaks. Eelarve koostamiseks esitab direktor vallavalitsusele viimase juhiste alusel eelarve projekti.
(4) Kooli eelarve tulud moodustuvad eraldistest riigi- ja vallaeelarvest, laekumistest eraõiguslikelt juriidilistelt isikutelt, annetustest ning kooli õppekavavälisest tegevusest saadud tuludest.
(5) Kooli eelarve kava projekti kohta annab arvamuse kooli hoolekogu õigusaktidega kehtestatud korras;
(6) Eelarve kinnitab vallavolikogu;
(7) Kooli raamatupidamist korraldab vallavalitsus.
(8) Kooli direktoril on vajadusel õigusteha taotlus vallavalitsusele kuluartiklite ümberpaigutamiseks kooli eelarves;
(9) Direktor peab teavitama vallavalitsust kõigist kooli tuludest peale riigi- ja vallaeelarve eraldiste, sh laekumistest eraõiguslikelt juriidilistelt isikutelt, annetustest ning kooli õppekavavälisest tegevusest saadud tuludest, ning tagama nimetatud vahendite arvestuse raamatupidamises.
(1) Asjaajamine koolis toimub kooli direktori poolt kehtestatud asjaajamiskorra alusel.
(2) Kool avalikustab kooli õppekava, põhimääruse, arengukava ja kodukorra oma veebilehel ja loob koolis võimalused nendega tutvumiseks paberil.
(4) Kool koostab sisehindamise aruande vähemalt üks kord kolme õppeaasta jooksul. Aruandes tuuakse välja kooli tegevuse tugevused ja parendusvaldkonnad, millest lähtuvalt koostatakse kooli arengukava tegevuskava. Sisehindamise aruande kehtestab kooli direktor, esitades selle enne kehtestamist arvamuse andmiseks kooli hoolekogule ja vallavalitsusele. Kooli sisehindamise korra kehtestab direktor.
(5) Kooli järjepideva arengu tagamiseks koostatakse kooli arengukava tähtajaga vähemalt kolmeks aastaks. Arengukava koostamisel arvestatakse sisehindamise aruandes märgitud kooli tegevuse tugevuste ja parendusvaldkondadega. Arengukava ja selle muudatused esitatakse enne kinnitamist arvamuse andmiseks kooli hoolekogule, õpilasesindusele ja õppenõukogule. Kooli arengukava kinnitab vallavolikogu.
(1) Kooli ümberkorraldamise, pidamise üleandmise ja tegevuse lõpetamise otsustab vallavolikogu.
(2) Kooli korraldab ümber, kooli pidamise annab üle ja kooli tegevuse lõpetab vallavalitsus põhikooli- ja gümnaasiumiseaduses sätestatud korras.
(3) Kooli ümberkorraldamise ja tegevuse lõpetamise otsusest teavitatakse Haridus- ja Teadusministeeriumi, Harju maavanemat, kooli, vanemaid ja õpilasi kirjalikku taasesitamist võimaldavas vormis vähemalt viis kuud enne uue õppeaasta algust.
(1) Riiklikku järelevalvet kooli õppe- ja kasvatustegevuse üle teostab Haridus- ja Teadusministeerium või haridus- ja teadusministri ülesandel Harju maavanem.
(2) Riiklikku järelevalvet õpilasele koolitervishoiuteenuse osutamise üle teostab Terviseamet.
(3) Teenistuslikku järelvalvet kooli ja kooli direktori tegevuse õiguspärasuse ja otstarbekuse üle teostab vallavalitsus.
§ 38. Põhimääruse kehtestamine ja muutmine
Kooli põhimäärus kinnitatakse, muudetakse ja tunnistatakse kehtetuks Jõelähtme Vallavolikogu kehtestatud korras. Põhimäärus ja selle muudatused esitatakse enne kehtestamist arvamuse andmiseks kooli hoolekogule, õpilasesindusele ja õppenõukogule.
(1) Tunnistada kehtetuks Jõelähtme Vallavolikogu 27.12.2000 määrus nr 20 „Kostivere Põhikooli põhimääruse kinnitamine“.
(2) Määrus jõustub 4. juulil 2011.